Ahr

Ahr er en elv i Nordrhein-Westfalen og Rheinland-Pfalz i Tyskland, og en av sideelvene til Rhinen fra venstre med en lengde på 85 kilometer. Den har sitt utspring 474 meter over havet i Blankenheim i Eifelfjellene i kjelleren på et bindingsverkshus nær slottet i Blankenheim. Etter 18 km krysser den grensen fra Nordrhein-Westfalen til Rheinland-Pfalz.

Ahr renner gjennom byene Schuld, Altenahr og Bad Neuenahr-Ahrweiler. Mellom Remagen og Sinzig (sør for Bonn) omtrent 50 meter over havet, munner den ut i Rhinen. Ahr har en helningsgrad på 0,4 % i de nedre områdene og 0,4-0,8 % i øvre lei. 

Ahr og sideelvene drenerer vann fra de østlige områdene av Eifel, og har et nedbørfelt på rundt 897,5 km².

Det var isolerte bosetninger i Ahrdalen i romertiden, og siden den er forholdsvis isolert var det bare spredt befolkning i området. Det endret seg på midten av 1800-tallet da bosetningene utviklet seg og trafikken på elven økte. Vindistriktet Ahr er det av de tyske vindistriktene med størst andel rødvin.

 Eksterne lenker 

 Ahrweine
 Ahr-2000  

Kategori:Elver i Nordrhein-Westfalen
Kategori:Elver i Rheinland-Pfalz
Kategori:Rhinens vassdragsområde